**Mare minune**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numai eu

îmbrăţişez lipsa ta de certitudine,

mai departe

nu ştiu ce se întâmplă,

îţi fug ochii după fustele scurte

şi se nasc întrebările acelea fără răspuns,

cum ai ajuns bătut în şoprul vecinului

de parcă trecuse căruţa lui Laie peste tine?

Nu ştii ce s-a petrecut nici pe Veta n-ai văzut-o,

mare minune

spune lumea prin sat,

să-ţi bei minţile şi să te vindeci oblojit cu rachiu şi pietre roşii

şi mai tare decât orice

să nu-ţi aminteşti nimic.

Cred că nu se poate bănui altceva

decât faptul că ţi-ai pierdut identitatea

şi te cauţi în altcineva care nu te recunoaşte,

poate-i de vină băutura ori iluziile tale

în care-ţi retrăieşti trecutul în prezent,

de viitor ce să vorbim,

nici nu-l vezi,

ai orbul găinilor şi pace.